Vincentius van der Vinne

Vincentius Laurensz. van der Vinne I (vulgo: Vincent Laurensz. van der Vinne seu Vincent Laurentsz. van der Winne seu Vincent Lourens van der VinneVincent Laurensz. van der Vinne (I) in Rijksbureau voor Kunsthistorische Documentatie; Harlemi 11 Octobris anno 1628 natus; Harlemi 26 Iulii anno 1702 mortuus) fuit saeculi aurei pictor et adumbrationis peritissimus artifex Nederlandicus, progenitor artificum familiaeVINNE, Vincent I Laurensz. van der in Web Gallery of Art, quae usque ad undevicesimi saeculi pincipium pictores genuitDutch and Flemish Flower Pieces.

 Biographia 

Post tirocinium apud textorem, a Francisco Hals per novem menses anni 1647 et a Bernardo Kemp artem picturae didicit.
Anno 1649 ad Sancti Lucae Sodalitatem Harlemensem receptus est. Usque ad 21 Augusti anno1652 Harlemi laboravit, postea cum aliquibus sodalibus Colonia Agrippinam petiit, ut in diario, ab artifice picto, scriptus est. Hic usque ad 23 Septembris anno 1652 cum Gulielmo Dubois et magistro Abraham Cuyper mansit, Theodoricus Helmbreker autem post paucos dies Harlemum rediit. Germaniam et Helvetiam cum Cornelio Bega et Gulielmo Dubois peragravit. Colonia Agrippina discessa, Bingium transiit et Heidelbergam pervenit, ubi cum Dubois usque ad 28 Novembris anno 1652 mansit et delineationem praecipue studuit. Postea Colonia Agrippinam rediit, hic usque ad Martium anno 1653, cum Dubois, primum ob Abraham Cuyper, deinde ob Bernardum Kemp laboravit. Postremo iuxta Rhenum cum Iusto Boelen sutore peregrinavit, contra Gulielmus Dubois in Nederlandiam rediit.
Aprile anno 1653 cum Iusto Boelen Francofurtum ad Moenum petiit et hic Cornelium Bega nanctus est. Postea omnes tres ad Helvetiam perrexerunt, iter Heidelbergae et Argentorati interrumpentes. Postremo Aprile anno 1653 Basileam petierunt et hic usque ad ver anno 1655 manserunt. Postea conati sunt Bernam pervenire, sed prae Agricolarum Bello non potuerunt, sic Belnam et Lacum Eliacensem transeuntes ad Helvetiae regionem Francicam pervenire constituerunt. Maio anno 1653 artifex  Eburoduni ob Gulielmum de la Primaye, patricium Delfensem, laboravit et postea Genavae ob Marcum Roset usque ad Septembrem anno 1654. Hic plures picturas magnas cum Genavae eius domi tum eius rure perfecit. Deinde artifex Lugdunum petiit et hic usque ad Aprilem anno 1655 mansit. Post aliquos peregrinationes Gratianopolin, Camberiacum et Divione, Turnonium petiit ubi egit hiemem. Aprile anno 1655 Genavam rediit et hic brevi tempore mansit. Postea, Divionem et Agedincum Senonum transiens, Lutetiam abiit et ibi 11 Iunio pervenit. Hic usque ad Augustum ob pictorem Petrum Forest in Pont Neuf laboravit et postea Rothomagum transiens et Franciscopoleos conscendens domum rediit. 1º Septembris anno 1655 Harlemum pervenit et ubi usque ad annum 1680 mansit. Post regressum suum diarii secundum volumen confecit et ibi delineationes suas transcripsit et chalcographias topographicas a Matthaeo Meriano Seniore et Ioanne Boisseau perfectas addidit. Praeterea topiorum vallis Rheni adumbrationibus libellum complevit. Anno 1656 Annam Jansdr de Gaver in matrimonium duxit et, sextis mensibus postquam Anna mortua erat mense Februarii anno 1668, Catalijntje Boekaert eum nupsit. In repertorio anni 1668, confecto postquam uxor prima mortua erat, undecim picturae ab eo pictae enumerantur, e quibus una natura mortua florea. Aestate anni 1680 itinera frequentia fecit: nam, inter alias urbes, Lugdunum Batavorum, Traiectum ad Rhenum, Gudam, Roterodamum, Delfum et Hagam petiit. Octo mensis Octobris Harlemum rediit. In repertorio, confecto postquam artifex mortuus erat, duodecim naturae mortuae floreae enumerantur, e quibus una a van der Vinne ipso picta. Nunc modo comperitur una natura mortua florea, eo ipso addicitur: pictura, quae passifloras et flores alios in aedicula figurat ac extrinsecus Rechtbank Noord-Holland locatur. Tamen probabilior est quam haec pictura perfecta est ab eius nepote Vincentio Laurentii filio van der Vinne II, qui proprie tector erat. 
Opera Vincentii res morales, architectonicae, allegoricae, topia, praecipue hiemalia, urbium conspectus, naturae mortuae, effigies personarum, vanitates et picturae floreae complectuntur. Van de Vinne calamo ac atramento cineraceo urbium conspectus pinxit secundum delineationes, quas per eius peregrinationes perfecit. Artifici etiam negotia data sunt ut cameras ac insignias pinxerit. In primis clarus est ob suas vanitates, ut exempli causa Vanitas cum corona regaleVanitas cum corona regale. Simulacrum, quod spectat ad Caroli I martyrium, in hac pictura est, in qua Angliae regis effigies figuraturthe Royalist Republic (vide Vanitas cum Caroli I effigie et corona eversaVanitas cum Caroli I effigie et corona eversa - Commons).  
Petrus van Eijse ipsum illum in pingendi sectatus est.
Laurentius van der Vinne I, filius eius, artem picturae ab ipso didicit.

 Notae 

 Bibliographia 





 Nexus externi 

 Vincentius Laurentii filius van der Vinne I in Artnet 
 Vincentius Laurentii filius van der Vinne I in Artcyclopedia 

Categoria:Pictores Nederlandiae